FreeBSD гарын авлага
Өмнөх | Хавсралт A. FreeBSD-г олж авах нь | Дараах

# A.6. CVSup-г ашиглах нь

## A.6.1. Танилцуулга

CVSup нь алсын сервер хост дээр байгаа мастер CVS архиваас эх модыг шинэчлэх болон түгээхэд зориулагдсан програм хангамжийн багц юм. FreeBSD-ийн эхүүд Калифорни дахь төв хөгжүүлэлтийн машин дээрх CVS архивт арчлагдаж байдаг. CVSup-ийн тусламжтай FreeBSD хэрэглэгчид өөрсдийн эх модыг хялбараар хамгийн сүүлийн хэлбэрт аваачиж чаддаг байна.

CVSup нь шинэчлэлтийн pull буюу татах загварыг ашигладаг. Татах загвар дээр клиент бүр серверээс шинэчлэлтийг хүссэн үедээ эсвэл хэрэгтэй үедээ асуудаг. Сервер нь өөрийн хэрэглэгчдээс ирэх хүсэлтүүдийг идэвхгүйгээр хүлээж байдаг. Сервер хэзээ ч хүсээгүй шинэчлэлтүүдийг илгээдэггүй. Хэрэглэгчид нь шинэчлэлтийг авахын тулд CVSup клиентийг гараар ажиллуулах юм уу эсвэл түүнийг автоматаар давтамжтайгаар ажиллуулахын тулд `cron` ажил тохируулах ёстой болно.

Ингэж том үсгээр бичсэн CVSup ухагдахуун нь бүхэл програм хангамжийн багцыг хэлнэ. Түүний гол бүрэлдэхүүн хэсгүүд нь хэрэглэгч бүрий машин дээр ажилладаг `cvsup` клиент, ба FreeBSD-ийн толин тусгал сайтууд дээр ажиллаж байдаг `cvsupd` сервер юм.

FreeBSD-ийн баримт болон захидлын жагсаалтуудыг уншиж байхдаа та sup гэж хэлснийг харж болох юм. Sup нь CVSup-ийн өмнөх үе бөгөөд ижил зорилгоор ашиглагддаг байсан. CVSup нь sup-тай бараг л адилаар ашиглагддаг бөгөөд үнэндээ `sup` ашиглаж болохоор тохиргооны файлуудыг ашигладаг. CVSup нь илүү хурдан бөгөөд уян хатан учраас Sup нь FreeBSD төсөлд ашиглагдахаа больсон.

> Тэмдэглэл: csup хэрэгсэл нь CVSup-г C дээр бичсэн хувилбар юм. Үүний хамгийн том давуу тал бол илүү хурдан бөгөөд Modula-3 хэлээс хамаардаггүй, тиймээс та түүнийг суулгах шаардлагагүй байдаг. Мөн түүнийг шууд ашиглаж болно, учир нь энэ нь үндсэн системд орсон байдаг. Хэрэв та csup-г ашиглахаар шийдсэн бол CVSup-ийн суулгалт дахь алхмуудыг алгасаж энэ нийтлэлийн үлдсэн хэсгийг дагаж байхдаа CVSup гэснийг csup болгож солиорой.

## A.6.2. Суулгалт

CVSup-г суулгах хамгийн хялбар арга бол FreeBSD-ийн багцын цуглуулгаас урьдчилан эмхэтгэсэн `net/cvsup` багцыг ашиглах явдал юм. Хэрэв та CVSup-г эхээс бүтээхийг эрхэмлэж байгаа бол `net/cvsup` портыг ашиглаарай. Гэхдээ урьдчилан анхааруулъя: `net/cvsup` порт нь Modula-3 системээс хамаардаг бөгөөд үүнийг татан авч суулгахад ихээхэн хэмжээний дискний зай болон хугацаа шаарддаг.

> Тэмдэглэл: Хэрэв та Xorg суулгагдаагүй сервер машин дээр CVSup-г ашиглах гэж байгаа бол CVSup GUI-г агуулаагүй `net/cvsup-without-gui` портыг ашиглах хэрэгтэй.

## A.6.3. CVSup тохиргоо

CVSup-ийн ажиллагаа `supfile` гэгддэг тохиргооны файлаар хянагддаг. `/usr/share/examples/cvsup/` санд зарим жишээ `supfiles` байдаг.

`supfile` дахь мэдээлэл CVSup-д зориулж дараах асуултуудад хариулдаг:

- Ямар файлуудыг та хүлээн авахыг хүсэж байна вэ?

- Тэдгээрийн ямар хувилбаруудыг та хүсэж байна вэ?

- Тэдгээрийг та хаанаас авахыг хүсэж байна вэ?

- Та тэдгээрийг өөрийн машиныхаа хаана байрлуулахыг хүсэж байна вэ?

- Та өөрийн төлвийн файлуудыг хаана байрлуулахыг хүсэж байна вэ?

Дараах хэсгүүдэд бид эдгээр асуултуудад хариулан түгээмэл `supfile`-г бүтээх болно. Эхлээд бид `supfile`-ийн ерөнхий бүтцийг тайлбарлах болно.

`supfile` нь текст файл юм. Тайлбарууд нь `#` тэмдэгтээс эхэлж мөр дуустал үргэлжилнэ. Хоосон мөрнүүд болон зөвхөн тайлбараас тогтох мөрүүдийг орхидог.

Үлдэж байгаа мөр болгон хэрэглэгчийн авахыг хүсэж байгаа файлуудын цуглуулгыг тайлбарладаг. Мөр нь файлуудын “цуглуулга” буюу файлуудын логик бүлэглэлийн нэрээс эхэлдэг бөгөөд эдгээрийг сервер тодорхойлдог. Цуглуулгын нэр таны аль файлуудыг хүсэж байгааг серверт хэлдэг. Цуглуулгын нэрийн дараа талбарууд байхгүй эсвэл байж болох бөгөөд зайгаар тусгаарлагдсан байна. Эдгээр талбарууд нь дээрх асуултуудад хариулдаг. Хоёр төрлийн талбар байдаг: тугны талбарууд ба утгын талбарууд. Тугны талбар нь ганцаараа байгаа түлхүүр үгнээс тогтдог, өөрөөр хэлбэл `delete` эсвэл `compress` байна. Утгын талбар нь бас түлхүүр үгээс эхлэх боловч хоосон зайгаар тусгаарлагдалгүйгээр `=` болон хоёр дахь үгээс тогтоно. Жишээ нь `release=cvs` нь утгын талбар юм.

`supfile` ихэвчлэн нэгээс илүү цуглуулгыг хүлээн авахаар заасан байдаг. `supfile`-г зохион байгуулах нэг арга нь цуглуулга бүрийн хувьд харгалзах бүх талбаруудыг зааж өгөх явдал юм. Гэхдээ энэ нь `supfile`-ий мөрүүдийг нэлээн урт болгодог бөгөөд `supfile` дахь цуглуулгуудын бүгдийн хувьд ихэнх талбарууд нь ижил байдаг болохоор таагүй юм. CVSup нь эдгээр асуудлуудыг тойрон гарах анхдагч болгох арга замтай байдаг. Тусгай псевдо цуглуулгын нэр `*default`-р эхэлсэн мөрүүд нь тугнууд болон `supfile` дахь дараа дараачийн цуглуулгуудын хувьд анхдагч болж ашиглагдах утгуудыг заахад хэрэглэгддэг. Анхдагч утгыг цуглуулгатай цуг өөр утгыг заан өгч тухайн цуглуулгын хувьд өөрчилж болдог. Анхдагчуудыг дундын supfile-д нэмэлт `*default` мөрүүдээр өөрчилж эсвэл дарж болдог.

Ийм мэдээлэлтэйгээр бид одоо FreeBSD-CURRENT-ийн гол эх модыг хүлээн авч шинэчлэхэд зориулсан `supfile`-г бүтээх болно.

- Ямар файлуудыг та хүлээн авахыг хүсэж байна вэ?

  CVSup-аар авах боломжтой файлууд нь “collections” буюу цуглуулгууд гэгддэг бүлгүүдэд хуваагдан зохион байгуулагддаг. Байгаа цуглуулгууд нь дараах хэсэгт тайлбарлагдсан байгаа. Энэ жишээн дээр бид FreeBSD-ийн хувьд бүх гол эхийг авахыг хүсэж байна. `src-all` гэсэн ганц том цуглуулга бидэнд үүнийг өгөх болно. `supfile`-аа бүтээх эхний алхам болгож бид цуглуулгуудыг нэг мөрөнд нэгийг тавьж жагсаана (энэ тохиолдолд зөвхөн нэг мөр байна):

      src-all

- Тэдгээрийн ямар хувилбаруудыг та хүсэж байна вэ?

  CVSup-ийн тусламжтай та хэзээ ч юм байсан эхүүдийн бараг ямар ч хувилбарыг хүлээн авч чадна. cvsupd сервер нь бүх хувилбаруудыг агуулсан CVS архиваас шууд ажилладаг болохоор энэ нь боломжтой юм. Та тэдгээрийн алийг хүсэж байгаагаа `tag=` болон `date=` утга талбаруудыг ашиглан зааж өгч болно.

  > Сануулга: `tag=` талбарыг зөв зааж өгөхдөө анхааралтай байх хэрэгтэй. Зарим хаягууд нь зөвхөн файлуудын зарим цуглуулгуудын хувьд зөв байдаг. Хэрэв та буруу эсвэл буруу бичсэн хаягийг зааж өгөх юм бол магадгүй таны устгахыг хүсээгүй файлуудыг CVSup нь устгах юм. Ялангуяа `ports-*` цуглуулгуудын хувьд зөвхөн `tag=.`-г ашиглаарай.

  `tag=` талбар нь симболын хаягийг архивт нэрлэдэг. Хоёр төрлийн хаяг байдаг бөгөөд эдгээр нь залруулалтын хаягууд болон салбарын хаягууд юм. Залруулалтын хаяг нь тухайн нэг залруулалтыг заадаг. Үүний утга нь өдрөөс өдөрт ижил хэвээр байна. Нөгөө талаас салбарын хаяг нь ямар ч үед хөгжүүлэлтийн өгөгдсөн шугам дахь хамгийн сүүлийн залруулалтыг заадаг. Салбарын хаяг нь тухайн нэг залруулалтыг заадаггүй болохоор үүний маргаашийн утга нь өнөөдрийнхөөс өөр байж болох юм.

  Хэсэг A.7 нь хэрэглэгчдийн сонирхож болох салбарын хаягуудыг агуулдаг. CVSup-ийн тохиргооны файлд хаягийг зааж өгөхдөө өмнө нь `tag=` гэж өгөх ёстой (`RELENG_8` нь `tag=RELENG_8` болно). Зөвхөн `tag=.` нь портын цуглуулгад хамааралтай болохыг санаарай.

  > Сануулга: Хаягийн нэрийг яг үзүүлсэн шиг бичихдээ анхааралтай байгаарай. CVSup нь зөв болон буруу хаягуудыг ялгаж чаддаггүй. Хэрэв та хаягийг буруу бичвэл CVSup нь таныг зөв хаяг өгсөн гэж ойлгон ажиллах бөгөөд энэ нь ямар ч файлуудыг заагаагүйд хүргэж болох юм. Энэ тохиолдолд энэ нь танд байгаа эхүүдийг устгах болно.

  Салбарын хаягийг заахад та тэр хөгжүүлэлтийн шугамын файлуудын хамгийн сүүлийн хувилбаруудыг авах болно. Хэрэв та ямар нэг өнгөрсөн хувилбарыг авахыг хүсвэл `date=` талбарт огноог заан хийж өгч болно. cvsup(1) гарын авлагын хуудас үүнийг хэрхэн хийхийг тайлбарладаг.

  Бидний жишээний хувьд FreeBSD-CURRENT-г авахыг бид хүсэж байна. Бид энэ мөрийг өөрсдийн `supfile`-ийн эхэнд нэмнэ:

      *default tag=.

  Хэрэв та `tag=` талбар эсвэл `date=` талбарын алийг ч зааж өгөөгүй бол чухал тусгай тохиолдол гарч ирнэ. Энэ тохиолдолд тодорхой нэг хувилбарыг хүлээн авахын оронд серверийн CVS архиваас RCS файлуудыг шууд хүлээн авдаг. Ажиллагааны ийм горимыг хөгжүүлэгчид ерөнхийдөө эрхэмлэдэг. Өөрсдийн системүүд дээр архивын хуулбарыг арчилснаар тэд залруулалтын түүхийг хайж файлуудын өнгөрсөн хувилбаруудыг шалгах боломжтой болох юм. Гэхдээ энэ хонжоо нь дискний зайны хувьд их өртөгтэйгээр орж ирдэг.

- Тэдгээрийг та хаанаас авахыг хүсэж байна вэ?

  Бид `host=` талбарыг ашиглан `cvsup`-д өөрийн шинэчлэлтүүдийг хаанаас авахыг хэлж өгдөг. CVSup толин тусгал сайтуудын аль нь ч болох боловч та өөрийн кибер ертөнцдөө ойрхныг турших хэрэгтэй. Энэ жишээн дээр бид зохиомол FreeBSD түгээлтийн сайт `cvsup99.FreeBSD.org`-г ашиглах болно:

      *default host=cvsup99.FreeBSD.org

  Та CVSup-г ашиглахаасаа өмнө үнэн хэрэг дээрээ байгаа жинхэнэ хостоор солих хэрэгтэй болно. `cvsup`-г ажиллуулах үедээ та хостын тохируулгыг тушаалын мөрөөс `-h `hostname`` сонголтоор өөрчлөн дарж болно.

- Та тэдгээрийг өөрийн машиныхаа хаана байрлуулахыг хүсэж байна вэ?

  `prefix=` талбар нь хүлээн авсан файлуудыг хаана байрлуулахыг `cvsup` хэлнэ. Энэ жишээн дээр бид эх файлуудыг өөрсдийн гол эх модны `/usr/src` байрлалд шууд байрлуулах болно. `src` сан нь бидний хүлээн авахаар сонгосон цуглуулгад далд байгаа болохоор энэ нь зөв юм:

      *default prefix=/usr

- `cvsup` өөрийн төлвийн файлуудыг хаана арчлах ёстой вэ?

  CVSup клиент нь “base” буюу үндсэн гэгддэг сан дахь зарим төлвийн файлуудыг арчилж байдаг. Эдгээр файлууд нь ямар шинэчлэлтүүдийг та аль хэдийн хүлээн авсныг хянаж CVSup-ийг илүү үр ашигтай ажиллахад тусалдаг. Бид стандарт үндсэн сан `/var/db`-г ашиглах болно:

      *default base=/var/db

  Хэрэв таны үндсэн сан байхгүй байгаа бол одоо түүнийг үүсгэх хугацаа болсон байна. Хэрэв үндсэн сан байхгүй бол `cvsup` ажиллахаас татгалзах болно.

- `supfile`-ийн бусад тохиргоонууд:

  `supfile`-д ерөнхийдөө байх ёстой бас нэг мөр байдаг:

      *default release=cvs delete use-rel-suffix compress

  `release=cvs` нь сервер гол FreeBSD CVS архиваас өөрийн мэдээллийг авах ёстойг зааж байна. Энэ нь бараг үргэлж тохиолддог, хэдийгээр бусад боломжууд байдаг боловч энэ хэлэлцүүлгийн хүрээнээс хальдаг.

  `delete` нь CVSup-д файлууд устгах зөвшөөрөл өгдөг. CVSup нь таны эх модыг байнга хамгийн сүүлийн хэлбэрт байлгадаг байхын тулд та үүнийг үргэлж зааж өгөх хэрэгтэй. CVSup нь өөрийн хариуцдаг зөвхөн тэр файлуудыг устгах тал дээр их анхааралтай ажилладаг. Танд байж болох нэмэлт файлууд тэр хэвээрээ үлддэг.

  `use-rel-suffix` нь ... ойлгоход төвөгтэй юм. Хэрэв та үүний тухай жинхэнээсээ мэдье гэж хүсэж байгаа бол cvsup(1) гарын авлагын хуудаснаас үзнэ үү. Хэрэв тийм биш бол ердөө заагаад л тэгээд санаа зовох хэрэггүй юм.

  `compress` нь холбооны суваг дээр gzip загварын шахалтын хэрэглээг идэвхжүүлдэг. Хэрэв таны сүлжээний холболт T1 эсвэл түүнээс хурдан бол та магадгүй шахалтыг ашиглах хэрэггүй юм. Хэрэв үгүй бол энэ нь бодитойгоор тусалдаг.

- Бүгдийг нийлүүлбэл:

  Энд бидний жишээнд зориулсан бүхэл `supfile` байна:

      *default tag=.
      *default host=cvsup99.FreeBSD.org
      *default prefix=/usr
      *default base=/var/db
      *default release=cvs delete use-rel-suffix compress

      src-all

### A.6.3.1. `refuse` файл

Дээр дурдсанаар CVSup нь татах аргыг ашигладаг. Энэ нь юу гэсэн үг вэ гэхээр та CVSup сервер руу холбогдох бөгөөд энэ нь “Над дээрээс татаж авах боломжтой зүйлс энэ байна...” гэж хэлэх бөгөөд таны клиент “OK, Би энэ,энэ, энийг авна.” гэж хариулна гэсэн үг юм. Анхдагч тохиргоон дээр CVSup клиент нь таны тохиргооны файлд сонгосон хаяг болон цуглуулгатай холбоотой бүх файлыг авна. Гэхдээ үүнийг та үргэлж хүсэхгүй байх, ялангуяа хэрэв та `doc`, `ports`, эсвэл `www` моднуудыг авч байгаа бол үүнийг хийхийг хүсэхгүй байх -- ихэнх хүмүүс дөрөв эсвэл таван хэлийг уншиж чаддаггүй бөгөөд тиймээс тэдэнд хэлтэй холбоотой файлуудыг татаж авах хэрэггүй байдаг. Хэрэв та портын цуглуулгыг CVSup хийж байгаа бол та цуглуулга бүрийг тусад нь заан өгч үүнийг тойрон гарч болно (өөрөөр хэлбэл, ports-astrology, ports-biology, гэх мэтээр ports-all гэхийн оронд). Гэхдээ `doc` болон `www` моднууд нь хэлтэй холбоотой цуглуулгуудтай байдаггүй болохоор та CVSup-ийн олон сайн боломжуудын нэгийг ашиглах ёстой нь `refuse` юм.

`refuse` файл нь үндсэндээ CVSup-д цуглуулгаас файл болгоныг татаж авахгүй гэдгийг хэлдэг; өөрөөр хэлбэл клиентэд серверээс зарим файлууд татаж авахаас татгалзахыг хэлж өгдөг. `refuse` файл нь ``base`/sup/` сангаас олдож болно (эсвэл хэрэв танд ийм файл байхгүй байгаа бол түүнийг дээрх санд байрлуулах хэрэгтэй). `base` нь таны `supfile`-д тодорхойлогдсон байдаг; бидний тодорхойлсон `base` нь `/var/db` бөгөөд энэ нь анхдагчаар `refuse` файл нь `/var/db/sup/refuse` гэсэн үг юм.

`refuse` файл нь маш хялбар хэлбэршилттэй байдаг; энэ нь таны татаж авахыг хүсээгүй файлууд эсвэл сангуудын нэрийг агуулдаг. Жишээ нь хэрэв та Англи болон Германаар бага зэрэг ярьдгаас өөр хэлээр ярьдаггүй бөгөөд баримтын Герман орчуулгыг авах сонирхолгүй байвал өөрийн `refuse` файлд дараах:

    doc/bn_*
    doc/da_*
    doc/de_*
    doc/el_*
    doc/es_*
    doc/fr_*
    doc/hu_*
    doc/it_*
    doc/ja_*
    doc/mn_*
    doc/nl_*
    doc/no_*
    doc/pl_*
    doc/pt_*
    doc/ru_*
    doc/sr_*
    doc/tr_*
    doc/zh_*

мөрүүд болон гэх мэтээр бусад хэлнүүдийн хувьд оруулж өгөх хэрэгтэй (та бүрэн жагсаалтыг FreeBSD CVS архивыг шалган олж болно).

Энэ ашигтай боломжийг ашиглан удаан холболттой юм уу эсвэл өөрсдийн Интернэтийн холболтод минутаар төлдөг хэрэглэгчид үнэ цэнэтэй хугацаагаа хэмнэх болно. Учир нь тэд өөрсдийн хэзээ ч ашиглахгүй файлаа татаж авах шаардлагагүй болох юм. CVSup-ийн `refuse` файлууд болон бусад сайхан боломжуудын талаар илүү мэдээллийг түүний гарын авлагын хуудаснаас үзнэ үү.

## A.6.4. CVSup-г ажиллуулах нь

Одоо та шинэчлэлт хийж үзэхэд бэлэн боллоо. Үүнийг хийх тушаалын мөр их амархан:

    # cvsup supfile

энд байгаа ``supfile`` нь таны дөнгөж үүсгэсэн `supfile`-ийн нэр юм. Таныг X11 дээр ажиллаж байна гэж үзвэл `cvsup` нь энгийн зүйлсийг хийх зарим товчлууруудтай GUI цонхыг үзүүлэх болно. go товчлуурыг дарж ажиллахыг нь хараарай.

Та энэ жишээн дээр өөрийн жинхэнэ `/usr/src` модыг шинэчилж байгаа болохоор `cvsup` нь таны файлуудыг шинэчлэхэд шаардлагатай зөвшөөрлүүдтэй байхын тулд та програмыг `root` эрхээс ажиллуулах хэрэгтэй болно. Өөрийн тохиргооны файлыг дөнгөж үүсгэсэн бөгөөд урьд нь энэ програмыг хэзээ ч ашиглаж байгаагүй бол таныг бухимдуулж магадгүй юм. Өөрийн файлуудыг хөндөлгүйгээр туршилтын журмаар ажиллуулах хялбар арга байдаг. Хаа нэгтээ хоосон сан үүсгээд түүнийг тушаалын мөрөнд нэмэлт өгөгдлөөр оруулж өгнө:

    # mkdir /var/tmp/dest
    # cvsup supfile /var/tmp/dest

Таны заасан сан бүх файлын шинэчлэлтүүдийн хувьд очих сан болдог. CVSup нь `/usr/src` сан доторх таны энгийн файлуудыг шалгадаг, гэхдээ тэдгээрийн алийг ч өөрчлөх буюу устгахгүй. Файлын шинэчлэлтүүд харин `/var/tmp/dest/usr/src` санд хийгдэнэ. CVSup нь ингэж ажиллахдаа бас өөрийн үндсэн сангийн төлвийн файлуудыг өөрчлөлгүйгээр үлдээдэг. Тэдгээр файлуудын шинэ хувилбарууд заагдсан сан уруу бичигдэх болно. Танд `/usr/src` сан уруу унших эрх л байхад иймэрхүү туршилтын ажиллагааг гүйцэтгэхэд `root` эрх байх заавал шаардлагагүй юм.

Хэрэв та X11-г ажиллуулахгүй байгаа юм уу эсвэл танд GUI таалагддаггүй бол `cvsup`-г ажиллуулахдаа тушаалын мөрөн дээр хоёр сонголтыг нэмж өгөх хэрэгтэй:

    # cvsup -g -L 2 supfile

`-g` сонголт нь CVSup-д өөрийн GUI-г ашиглахгүйг хэлнэ. Хэрэв та X11-ийг ажиллуулахгүй байгаа бол энэ автомат байдаг, үгүй бол та үүнийг зааж өгөх хэрэгтэй.

`-L 2` нь CVSup-д хийж байгаа бүх шинэчлэлтүүдийнхээ талаар дэлгэрэнгүй мэдээллийг үзүүлэхийг хэлж өгнө. Гурван түвшний харуулах горим байдаг бөгөөд энэ нь `-L 0`-с `-L 2` хүртэл байна. Анхдагч нь 0 байх бөгөөд энэ нь алдааны мэдэгдлээс бусдыг харуулахгүй.

Бусад олон сонголтууд байдаг. Тэдгээрийн товч жагсаалтыг үзэхийн тулд `cvsup -H` гэж бичнэ. Илүү дэлгэрэнгүй тайлбаруудын талаар гарын авлагын хуудсыг үзнэ үү.

Шинэчлэлт ажилладаг аргад сэтгэл ханамжтай болсныхоо дараа та CVSup-г давтамжтайгаар ажиллуулахын тулд cron(8) ашиглан хийж өгч болно. Мэдээж та cron(8)-с CVSup-г ажиллуулахдаа өөрийнхөө GUI-г ашиглахгүй болгох хэрэгтэй.

## A.6.5. CVSup-ийн файлын цуглуулгууд

CVSup-ийн файлын цуглуулгууд нь шатлалтайгаар зохион байгуулагдсан байдаг. Цөөн том цуглуулгууд байдаг бөгөөд тэдгээр нь арай жижиг дэд цуглуулгуудад хуваагддаг. Том цуглуулгыг хүлээн авах нь түүний дэд цуглуулгууд тус бүрийг хүлээн авахтай адил юм. Цуглуулга хоорондын шаталсан холбоонууд нь доорх жагсаалт дахь догол ашиглалтаар тусгагддаг.

Хамгийн түгээмэл хэрэглэгддэг цуглуулгууд нь `src-all`, болон `ports-all` юм. Бусад цуглуулгуудыг тусгай зорилгоор зөвхөн жижиг бүлэг хүмүүс ашигладаг бөгөөд зарим толин тусгал сайтууд тэдгээрийг бүгдийг агуулдаггүй байж болох юм.

`cvs-all release=cvs`

  Криптограф кодыг оролцуулаад FreeBSD-ийн гол CVS архив.

  `distrib release=cvs`

    FreeBSD-ийн түгээлт болон толин тусгал хийхтэй холбоотой файлууд.

  `doc-all release=cvs`

    FreeBSD гарын авлагын эхүүд ба бусад баримт. Энэ нь FreeBSD-ийн вэб сайтын файлуудыг агуулдаггүй.

  `ports-all release=cvs`

    FreeBSD-ийн портын цуглуулга.

    > Чухал: Хэрэв та бүхэл `ports-all`-г (бүх портын мод) шинэчлэхийг хүсэхгүй байгаа бөгөөд доор жагсаагдсан дэд цуглуулгуудын нэгийг ашиглаж байгаа бол `ports-base` дэд цуглуулгыг шинэчилсэн эсэхээ үргэлж шалгаж байх хэрэгтэй. `ports-base`-ээр танилцуулагдсан портын бүтээлтийн дэд бүтцэд ямар нэгэн өөрчлөлт орох болгонд тэдгээр өөрчлөлтүүд нь “жинхэнэ” портуудад тун удахгүй ашиглагдах нь бараг л тодорхой байдаг юм. Тиймээс хэрэв та зөвхөн “жинхэнэ” портуудыг шинэчилж тэдгээр нь шинэ боломжуудын заримыг ашигладаг бол тэдгээрийн бүтээлт нь зарим нэг ид шидийн алдааны мэдэгдэлтэйгээр амжилтгүй болох маш их магадлалтай юм. Энэ тохиолдолд хамгийн эхэнд хийх зүйл бол таны `ports-base` дэд цуглуулга хамгийн сүүлийн үеийнх эсэхийг шалгах хэрэгтэй юм.

    > Чухал: Хэрэв та `ports/INDEX`-ийн өөрийн локал хуулбарыг бүтээх гэж байгаа бол `ports-all` буюу бүх портыг хүлээж авах ёстой (бүх портын мод). `ports/INDEX`-г хэсэг модтой бүтээхийг дэмждэггүй. FAQ хаягийг үзнэ үү.

    `ports-accessibility release=cvs`

      Хөгжлийн бэрхшээлтэй хэрэглэгчдэд туслахад зориулсан програм хангамж.

    `ports-arabic release=cvs`

      Араб хэлний дэмжлэг.

    `ports-archivers release=cvs`

      Архивлах хэрэгслүүд.

    `ports-astro release=cvs`

      Одон оронтой холбоотой портууд.

    `ports-audio release=cvs`

      Дууны дэмжлэг.

    `ports-base release=cvs`

      Портын цуглуулгын бүтээх дэд бүтэц - төрөл бүрийн файлууд `/usr/ports` сангийн `Mk/` болон `Tools/` дэд сангуудад байрладаг.

      > Тэмдэглэл: Дээрх чухал анхааруулгыг үзнэ үү: та FreeBSD-ийн портын цуглуулгын ямар ч хэсгийг шинэчлэхдээ энэ дэд цуглуулгыг үргэлж шинэчилж байх хэрэгтэй!

    `ports-benchmarks release=cvs`

      Бенчмаркууд.

    `ports-biology release=cvs`

      Биологи.

    `ports-cad release=cvs`

      Компьютерийн тусламжтай дизайн хийх хэрэгслүүд.

    `ports-chinese release=cvs`

      Хятад хэлний дэмжлэг.

    `ports-comms release=cvs`

      Холбооны програм хангамж.

    `ports-converters release=cvs`

      тэмдэгтийн код хөрвүүлэгчид.

    `ports-databases release=cvs`

      Мэдээллийн баазууд.

    `ports-deskutils release=cvs`

      Компьютер зохион бүтээгдэхээс өмнө ширээн дээр байдаг байсан зүйлс.

    `ports-devel release=cvs`

      Хөгжүүлэлтийн багажууд.

    `ports-dns release=cvs`

      DNS-тэй холбоотой програм хангамж.

    `ports-editors release=cvs`

      Засварлагчид.

    `ports-emulators release=cvs`

      Бусад үйлдлийн системүүдэд зориулсан эмуляторууд.

    `ports-finance release=cvs`

      Банк, санхүү болон тэдгээртэй холбоотой програмууд.

    `ports-ftp release=cvs`

      FTP клиент ба серверийн багажууд.

    `ports-games release=cvs`

      Тоглоомууд.

    `ports-german release=cvs`

      Герман хэлний дэмжлэг.

    `ports-graphics release=cvs`

      Графикийн багажууд.

    `ports-hebrew release=cvs`

      Хэбрю хэлний дэмжлэг.

    `ports-hungarian release=cvs`

      Унгар хэлний дэмжлэг.

    `ports-irc release=cvs`

      Internet Relay Chat буюу чалчих багажууд.

    `ports-japanese release=cvs`

      Япон хэлний дэмжлэг.

    `ports-java release=cvs`

      Java" багажууд.

    `ports-korean release=cvs`

      Солонгос хэлний дэмжлэг.

    `ports-lang release=cvs`

      Програмчлалын хэлнүүд.

    `ports-mail release=cvs`

      Захидлын програмууд.

    `ports-math release=cvs`

      Тоо тооцоолох програм хангамж.

    `ports-misc release=cvs`

      Бусад багажууд.

    `ports-multimedia release=cvs`

      Мультимедиа програм хангамж.

    `ports-net release=cvs`

      Сүлжээний програм хангамж.

    `ports-net-im release=cvs`

      Шуурхай мэдэгдэл (instant messaging) илгээх програм хангамж.

    `ports-net-mgmt release=cvs`

      Сүлжээний удирдлагын програм хангамж.

    `ports-net-p2p release=cvs`

      p2p сүлжээ.

    `ports-news release=cvs`

      USENET мэдээний програм хангамж.

    `ports-palm release=cvs`

      Palm" төрлийн төхөөрөмжүүдэд зориулсан програм хангамжийн дэмжлэг.

    `ports-polish release=cvs`

      Польш хэлний дэмжлэг.

    `ports-ports-mgmt release=cvs`

      Портууд болон багцуудыг удирдах багажууд.

    `ports-portuguese release=cvs`

      Португал хэлний дэмжлэг.

    `ports-print release=cvs`

      Хэвлэлтийн програм хангамж.

    `ports-russian release=cvs`

      Орос хэлний дэмжлэг.

    `ports-science release=cvs`

      Шинжлэх ухаан.

    `ports-security release=cvs`

      Аюулгүй байдлын хэрэгслүүд.

    `ports-shells release=cvs`

      Тушаалын мөрийн бүрхүүлүүд.

    `ports-sysutils release=cvs`

      Системийн хэрэгслүүд.

    `ports-textproc release=cvs`

      текст боловсруулах хэрэгслүүд (ширээний хэвлэл ордоггүй).

    `ports-ukrainian release=cvs`

      Украйн хэлний дэмжлэг.

    `ports-vietnamese release=cvs`

      Вьетнам хэлний дэмжлэг.

    `ports-www release=cvs`

      World Wide Web-тэй холбоотой програм хангамж.

    `ports-x11 release=cvs`

      X Цонхны системийг дэмжих портууд.

    `ports-x11-clocks release=cvs`

      X11 цагнууд.

    `ports-x11-drivers release=cvs`

      X11 драйверууд.

    `ports-x11-fm release=cvs`

      X11 файл менежерүүд.

    `ports-x11-fonts release=cvs`

      X11 үсгийн маягууд ба үсгийн маягийн хэрэгслүүд.

    `ports-x11-toolkits release=cvs`

      X11 багажны цуглуулгууд.

    `ports-x11-servers release=cvs`

      X11 серверүүд.

    `ports-x11-themes release=cvs`

      X11 харуулах маягууд.

    `ports-x11-wm release=cvs`

      X11 цонхны менежерүүд.

  `projects-all release=cvs`

    FreeBSD төслийн архив дахь эхүүд.

  `src-all release=cvs`

    Криптограф кодыг оролцуулаад FreeBSD-ийн гол эхүүд.

    `src-base release=cvs`

      `/usr/src` сангийн дээр байрлах бусад файлууд.

    `src-bin release=cvs`

      Ганц хэрэглэгчийн горимд хэрэг болох хэрэглэгчийн багажууд (`/usr/src/bin`).

    `src-cddl release=cvs`

      CDDL лицензийн доор байдаг хэрэгслүүд болон сангууд (`/usr/src/cddl`).

    `src-contrib release=cvs`

      Харьцангуй өөрчлөлтгүйгээр хэрэглэгддэг FreeBSD төслөөс гаднах хэрэгслүүд ба сангууд (`/usr/src/contrib`).

    `src-crypto release=cvs`

      Харьцангуй өөрчлөлтгүйгээр хэрэглэгддэг FreeBSD төслөөс гаднах криптограф хэрэгслүүд ба сангууд (`/usr/src/crypto`).

    `src-eBones release=cvs`

      Kerberos ба DES (`/usr/src/eBones`). FreeBSD-ийн одоогийн хувилбаруудад ашигладаггүй.

    `src-etc release=cvs`

      Системийн тохиргооны файлууд (`/usr/src/etc`).

    `src-games release=cvs`

      Тоглоомууд (`/usr/src/games`).

    `src-gnu release=cvs`

      GNU Нийтийн Лицензтэй хэрэгслүүд (`/usr/src/gnu`).

    `src-include release=cvs`

      Толгой файлууд (`/usr/src/include`).

    `src-kerberos5 release=cvs`

      Kerberos5 аюулгүй байдлын багц (`/usr/src/kerberos5`).

    `src-kerberosIV release=cvs`

      KerberosIV аюулгүй байдлын багц (`/usr/src/kerberosIV`).

    `src-lib release=cvs`

      Сангууд (`/usr/src/lib`).

    `src-libexec release=cvs`

      Бусад програмуудаар ажилладаг системийн програмууд (`/usr/src/libexec`).

    `src-release release=cvs`

      FreeBSD хувилбар гаргахад шаардагдах файлууд (`/usr/src/release`).

    `src-rescue release=cvs`

      Яаралтай сэргээлт хийхэд зориулсан статикаар холболт хийгдсэн програмууд; rescue(8)-г үзнэ үү (`/usr/src/rescue`).

    `src-sbin release=cvs`

      Ганц хэрэглэгчийн горимд зориулсан системийн хэрэгслүүд (`/usr/src/sbin`).

    `src-secure release=cvs`

      Криптограф сангууд ба тушаалууд (`/usr/src/secure`).

    `src-share release=cvs`

      Олон системүүдийн хооронд хуваалцаж болох файлууд (`/usr/src/share`).

    `src-sys release=cvs`

      Цөм (`/usr/src/sys`).

    `src-sys-crypto release=cvs`

      Цөмийн криптограф код (`/usr/src/sys/crypto`).

    `src-tools release=cvs`

      FreeBSD-г арчлахад зориулсан төрөл бүрийн хэрэгслүүд (`/usr/src/tools`).

    `src-usrbin release=cvs`

      Хэрэглэгчийн хэрэгслүүд (`/usr/src/usr.bin`).

    `src-usrsbin release=cvs`

      Системийн хэрэгслүүд (`/usr/src/usr.sbin`).

  `www release=cvs`

    FreeBSD WWW сайтын эх.

`distrib release=self`

  CVSup серверийн өөрийн тохиргооны файлууд. CVSup толин тусгал сайтуудад хэрэглэгддэг.

`gnats release=current`

  GNATS алдаа мөрдөх мэдээллийн бааз.

`mail-archive release=current`

  FreeBSD захидлын жагсаалтын архив.

`www release=current`

  Урьдчилан боловсруулсан FreeBSD WWW сайтын файлууд (эх файлууд биш). WWW толин тусгал сайтуудад хэрэглэгддэг.

## A.6.6. Дэлгэрэнгүй мэдээллийг

CVSup FAQ болон бусад CVSup-ийн тухай мэдээллийг CVSup гэрийн хуудас хаягаас үзнэ үү.

Ихэнх FreeBSD-тэй холбоотой CVSup-ийн хэлэлцүүлэг FreeBSD техникийн хэлэлцүүлгүүдийн захидлын жагсаалт-д болдог. Програмын шинэ хувилбар тэнд, бас FreeBSD зарлалын захидлын жагсаалт-д зарлагддаг.

CVSup-ийн талаар асуултууд эсвэл алдааны тайлангуудыг CVSup FAQ холбоосоос үзнэ үү.

## A.6.7. CVSup сайтууд

FreeBSD-д зориулсан CVSup серверүүд дараах хаягууд дээр ажиллаж байгаа:

Төв серверүүд, Үндсэн толин тусгал сайтууд, АНУ, Австрал, Австри, Аргентин, Армен, Болгар, Бразил, Герман, Грек, Дани, Израйль, Ирланд, Исланд, Испани, Итал, Их Британи, Канад, Киргызстан, Коста Рика, Кувейт, Латви, Литва, Нидерланд, Норвег, Орос, Польш, Португал, Румын, Сан Марино, Сингапур, Словак, Словен, Солонгос, Тайвань, Тайланд, Турк, Украйн, Унгар, Филиппин, Финланд, Франц, Хятад, Чех, Швед, Швейцарь, Шинэ Зеланд, Эстон, Япон, Өмнөд Африк.

(as of 2012/03/27 22:06:38 UTC)

Төв серверүүд

  - cvsup.FreeBSD.org

Үндсэн толин тусгал сайтууд

  - cvsup1.FreeBSD.org

  - cvsup2.FreeBSD.org

  - cvsup3.FreeBSD.org

  - cvsup4.FreeBSD.org

  - cvsup5.FreeBSD.org

  - cvsup6.FreeBSD.org

  - cvsup7.FreeBSD.org

  - cvsup8.FreeBSD.org

  - cvsup9.FreeBSD.org

  - cvsup10.FreeBSD.org

  - cvsup11.FreeBSD.org

  - cvsup12.FreeBSD.org

  - cvsup13.FreeBSD.org

  - cvsup14.FreeBSD.org

  - cvsup15.FreeBSD.org

  - cvsup16.FreeBSD.org

  - cvsup18.FreeBSD.org

АНУ

  - cvsup1.us.FreeBSD.org

  - cvsup2.us.FreeBSD.org

  - cvsup3.us.FreeBSD.org

  - cvsup4.us.FreeBSD.org

  - cvsup5.us.FreeBSD.org

  - cvsup6.us.FreeBSD.org

  - cvsup7.us.FreeBSD.org

  - cvsup8.us.FreeBSD.org

  - cvsup9.us.FreeBSD.org

  - cvsup10.us.FreeBSD.org

  - cvsup11.us.FreeBSD.org

  - cvsup12.us.FreeBSD.org

  - cvsup13.us.FreeBSD.org

  - cvsup14.us.FreeBSD.org

  - cvsup15.us.FreeBSD.org

  - cvsup16.us.FreeBSD.org

  - cvsup18.us.FreeBSD.org

Австрал

  - cvsup.au.FreeBSD.org

Австри

  - cvsup.at.FreeBSD.org

Аргентин

  - cvsup.ar.FreeBSD.org

Армен

  - cvsup1.am.FreeBSD.org

Болгар

  - cvsup.bg.FreeBSD.org

Бразил

  - cvsup.br.FreeBSD.org

  - cvsup2.br.FreeBSD.org

  - cvsup3.br.FreeBSD.org

  - cvsup4.br.FreeBSD.org

  - cvsup5.br.FreeBSD.org

Герман

  - cvsup.de.FreeBSD.org

  - cvsup2.de.FreeBSD.org

  - cvsup3.de.FreeBSD.org

  - cvsup4.de.FreeBSD.org

  - cvsup5.de.FreeBSD.org

  - cvsup6.de.FreeBSD.org

  - cvsup7.de.FreeBSD.org

  - cvsup8.de.FreeBSD.org

Грек

  - cvsup.gr.FreeBSD.org

  - cvsup2.gr.FreeBSD.org

Дани

  - cvsup.dk.FreeBSD.org

  - cvsup2.dk.FreeBSD.org

Израйль

  - cvsup.il.FreeBSD.org

Ирланд

  - cvsup.ie.FreeBSD.org

  - cvsup2.ie.FreeBSD.org

Исланд

  - cvsup.is.FreeBSD.org

Испани

  - cvsup.es.FreeBSD.org

  - cvsup2.es.FreeBSD.org

  - cvsup3.es.FreeBSD.org

Итал

  - cvsup.it.FreeBSD.org

Их Британи

  - cvsup.uk.FreeBSD.org

  - cvsup2.uk.FreeBSD.org

  - cvsup3.uk.FreeBSD.org

  - cvsup4.uk.FreeBSD.org

Канад

  - cvsup1.ca.FreeBSD.org

Киргызстан

  - cvsup.kg.FreeBSD.org

Коста Рика

  - cvsup1.cr.FreeBSD.org

Кувейт

  - cvsup1.kw.FreeBSD.org

Латви

  - cvsup.lv.FreeBSD.org

  - cvsup2.lv.FreeBSD.org

Литва

  - cvsup.lt.FreeBSD.org

  - cvsup2.lt.FreeBSD.org

  - cvsup3.lt.FreeBSD.org

Нидерланд

  - cvsup.nl.FreeBSD.org

  - cvsup2.nl.FreeBSD.org

  - cvsup3.nl.FreeBSD.org

Норвег

  - cvsup.no.FreeBSD.org

Орос

  - cvsup.ru.FreeBSD.org

  - cvsup2.ru.FreeBSD.org

  - cvsup3.ru.FreeBSD.org

  - cvsup4.ru.FreeBSD.org

  - cvsup5.ru.FreeBSD.org

  - cvsup6.ru.FreeBSD.org

  - cvsup7.ru.FreeBSD.org

Польш

  - cvsup.pl.FreeBSD.org

  - cvsup2.pl.FreeBSD.org

  - cvsup3.pl.FreeBSD.org

Португал

  - cvsup.pt.FreeBSD.org

  - cvsup2.pt.FreeBSD.org

  - cvsup3.pt.FreeBSD.org

Румын

  - cvsup.ro.FreeBSD.org

  - cvsup1.ro.FreeBSD.org

  - cvsup2.ro.FreeBSD.org

  - cvsup3.ro.FreeBSD.org

Сан Марино

  - cvsup.sm.FreeBSD.org

Сингапур

  - cvsup.sg.FreeBSD.org

Словак

  - cvsup.sk.FreeBSD.org

Словен

  - cvsup.si.FreeBSD.org

  - cvsup2.si.FreeBSD.org

Солонгос

  - cvsup.kr.FreeBSD.org

  - cvsup2.kr.FreeBSD.org

  - cvsup3.kr.FreeBSD.org

Тайвань

  - cvsup.tw.FreeBSD.org

  - cvsup3.tw.FreeBSD.org

  - cvsup4.tw.FreeBSD.org

  - cvsup5.tw.FreeBSD.org

  - cvsup6.tw.FreeBSD.org

  - cvsup7.tw.FreeBSD.org

  - cvsup8.tw.FreeBSD.org

  - cvsup9.tw.FreeBSD.org

  - cvsup10.tw.FreeBSD.org

  - cvsup11.tw.FreeBSD.org

  - cvsup12.tw.FreeBSD.org

  - cvsup13.tw.FreeBSD.org

  - cvsup14.tw.FreeBSD.org

Тайланд

  - cvsup.th.FreeBSD.org

Турк

  - cvsup.tr.FreeBSD.org

  - cvsup2.tr.FreeBSD.org

Украйн

  - cvsup2.ua.FreeBSD.org

  - cvsup3.ua.FreeBSD.org

  - cvsup5.ua.FreeBSD.org

  - cvsup6.ua.FreeBSD.org

  - cvsup7.ua.FreeBSD.org

Унгар

  - cvsup.hu.FreeBSD.org

Филиппин

  - cvsup1.ph.FreeBSD.org

Финланд

  - cvsup.fi.FreeBSD.org

  - cvsup2.fi.FreeBSD.org

Франц

  - cvsup.fr.FreeBSD.org

  - cvsup1.fr.FreeBSD.org

  - cvsup2.fr.FreeBSD.org

  - cvsup3.fr.FreeBSD.org

  - cvsup4.fr.FreeBSD.org

  - cvsup5.fr.FreeBSD.org

  - cvsup8.fr.FreeBSD.org

Хятад

  - cvsup.cn.FreeBSD.org

  - cvsup2.cn.FreeBSD.org

Чех

  - cvsup.cz.FreeBSD.org

Швед

  - cvsup.se.FreeBSD.org

  - cvsup2.se.FreeBSD.org

Швейцарь

  - cvsup.ch.FreeBSD.org

Шинэ Зеланд

  - cvsup.nz.FreeBSD.org

Эстон

  - cvsup.ee.FreeBSD.org

Япон

  - cvsup.jp.FreeBSD.org

  - cvsup2.jp.FreeBSD.org

  - cvsup3.jp.FreeBSD.org

  - cvsup4.jp.FreeBSD.org

  - cvsup5.jp.FreeBSD.org

  - cvsup6.jp.FreeBSD.org

Өмнөд Африк

  - cvsup.za.FreeBSD.org

  - cvsup2.za.FreeBSD.org

Өмнөх | Эхлэл | Дараах
CTM-г ашиглах нь | Дээш | CVS Tags буюу хаягууд

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.